अव्यवस्था और लेटलतीफी से शुरू हुई भविष्य संवारने की पहली सीढ़ी
एजुकेशन रिपोर्टर | जमशेदपुर
नियुक्तिपत्र लेने जिला शिक्षा अधीक्षक कार्यालय पहुंचे नवनियुक्त शिक्षकों को बुधवार को डीएसई कार्यालय की लापरवाही अव्यवस्था ने खूब परेशान किया। क्षमता से अधिक शिक्षकों के एक ही साथ विभाग पहुंच जाने से पूरे दिन अफरा-तफरी मची रही। शिक्षक भी नियुक्ति पत्र की आस में भूख-प्यासे सुबह से रात तक लाईन में थड़े रहे, क्योंकि उन्हें इस बात का डर सता रहा था कि जैसे ही वे कुछ खाने-पीने गए, उनका नाम छूट जाएगा और उन्हें पुन: नियुक्ति पत्र के लिए गुरुवार तक इंतजार करना पड़ेगा। नियुक्ति पत्र के लिए शिक्षकों को बुलावा देनेवाला शिक्षा विभाग भी उदासीन बना रहा। यह पता होने के बावजूद कि नियुक्ति पत्र के लिए बड़ी संख्या में शिक्षक पहुंचेंगे, विभाग की और से उनके लिए तो पीने के पानी की व्यवस्था की गयी थी और बैठने का ही प्रबंध किया गया था। आलम यह था कि कई शिक्षक सड़कों पर बैठ कर अपना नाम पुकारे जाने का इंतजार करते नजर आए।
जिलाशिक्षा पदाधिकारी ने कराया दो घंटे इंतजार
नवनियुक्तशिक्षकों को जिला शिक्षा पदाधिकारी के देर से विभाग पहुंचने का भी खामियाजा भोगना पड़ा। डीएसई कार्यालय द्वारा नियुक्ति पत्र के लिए सुबह 10.30 बजे से शिक्षकों को विभाग बुलाय गया था और तय समय पर शिक्षक पहुंचे भी। लेकिन बाद में डीएसई कार्यालय द्वारा डीईओ मुकेश कुमार सिन्हा से नियुक्ति पत्र वितरण की शुरुआत कराने की घोषणा की गई। उनके विभाग पहुंचने का इंतजार शुरू हुआ। जो करीब दो घंटे तक चला और दोपहर 12.30 बजे डीईओ के विभाग पहुंचने पर नियुक्ति पत्र वितरण हुआ। इसका परिणाम यह हुआ कि डीएसई को शाम 5 बजे की अंतिम समय सीमा को बढ़ाकर 8 बजे तक करना पड़ा।
नव नियुक्ति शिक्षकों को भले ही नियुक्ति पत्र 2015 में दे दिया जाए। लेकिन उन्हें ज्वाइंनिंग के लिए नए साल का इंतजार करना होगा। जिला शिक्षा अधीक्षक की माने तो 2 जनवरी से नवनियुक्त शिक्षकों के ज्वाइंनिंग की प्रक्रिया डीएसई कार्यालय में शुरू होगी। वहीं ज्वाइनिंग 3 जनवरी को शिक्षकों की ज्वाइंनिंग विभाग में कराई जाएगी। इसके बाद 4 जनवरी को सभी शिक्षकों को एक सप्ताह के प्रशिक्षण पर भेजा जाएगा।
बाहर से आए शिक्षक हुए सबसे अधिक परेशान
विभागीयलापरवाही ने सबसे अधिकर बाहरी प्रदेशों से आए हुए अभ्यर्थियों को किया। शहर में कोई जान पहचान होने की ये अभ्यर्थी सीधे विभाग पहुंचे थे। तो कुछ महिला अभ्यर्थी अपने बच्चों के साथ पहुंची और इसका खामियाजा उन बच्चों को भी भोगना पड़ा और पूरा दिन आधी रात बितानी पड़ी। इस दौरान कुछ विभाग के समक्ष चादर बिछाकर सोए नजर आए।
622में बांटा गया नियुक्ति पत्र
नियुक्तिपत्र वितरण के पहले दिन डीएसई कार्यालय द्वारा 755 में से 622 शिक्षकों को नियुक्ति पत्र दिया गया। वहीं बचे हुए को गुरुवार को नियुक्ति पत्र दिया जाएगा। इसके लिए उन्हें 10.30 बजे बुलाया गया है।
^80 प्रतिशत से अधिक शिक्षकों को आज नियुक्ति पत्र दे दिया गया है। वहीं जो बचे हैं उन्हें गुरुवार को नियुक्ति पत्र दिया जाएगा। जहां तक परेशानी की बात है तो सभी शिक्षकों के एक ही दिन जाने की वजह से थोड़ी दिक्कत हुई। इंद्रभूषणसिंह, डीएसई
^नियुक्तिपत्र के लिए बहुत परेशानी का सामना करना पड़ा है। सुबह से शाम के 6.30 बजे हैं लेकिन अभी भी मैं लाईन में ही खड़ी हूं। वहीं मेरा बेटा भूख से रो रहा है। उम्मीद है अाज नियुक्ति पत्र मिल जाएगी। मीनाक्षी,नव नियुक्त शिक्षिका
महिलाएं बच्चे रहे परेशान।
डीएसई कार्यालय के बाहर नियुक्ति पत्र के लिए जुटी नवनियुक्त शिक्षकों की भीड़।
नवनियुक्त शिक्षिका को नियुक्ति पत्र देते डीइओ डीएसई।
डीएसई कार्यालय के बाहर देर शाम तक नियुक्ति पत्र के लिए इंतजार करते नवनियुक्त शिक्षक।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva